CELEX: 32020B0586
Language: bg
Date: 2020-03-25 00:00:00
Title: Решение (ЕС) 2020/586 на Единния съвет за преструктуриране от 25 март 2020 година относно освобождаването от отговорност за изпълнението на бюджета и счетоводното приключване на Единния съвет за преструктуриране за финансовата 2018 година (SRB/PS/2020/11)

29.4.2020   
            
            
               BG
            
            
               Официален вестник на Европейския съюз
            
            
               L 135/13
            
         
      РЕШЕНИЕ (ЕС) 2020/586 НА ЕДИННИЯ СЪВЕТ ЗА ПРЕСТРУКТУРИРАНЕ
      от 25 март 2020 година
      относно освобождаването от отговорност за изпълнението на бюджета и счетоводното приключване на Единния съвет за преструктуриране за финансовата 2018 година (SRB/PS/2020/11)
      ЕДИННИЯТ СЪВЕТ ЗА ПРЕСТРУКТУРИРАНЕ,
      като взе предвид Договора за функционирането на Европейския съюз,
      като взе предвид Регламент (ЕС) № 806/2014 на Европейския парламент и на Съвета от 15 юли 2014 г. за установяването на единни правила и единна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране, и за изменение на Регламент (ЕС) № 1093/2010 (1), и по-специално член 50, параграф 1, буква б) и член 63, параграф 8 от Регламента за ЕМП,
      като взе предвид членове 97, 98 и 99 от Финансовия регламент на ЕСП от 17 януари 2020 г.,
      като взе предвид окончателния годишен финансов отчет на ЕСП за финансовата 2018 година, както е приет на 26 юни 2019 г. чрез писмена процедура („Окончателен годишен финансов отчет за 2018 г.“),
      като взе предвид годишния доклад на ЕСП за финансовата 2018 година, както е приет на 7 юни 2019 г. чрез писмена процедура („Годишен доклад за 2018 г.“)
      като взе предвид Годишния доклад на Сметната палата относно агенциите на ЕС, съдържащ декларацията за достоверност относно надеждността и точността на отчетите и законосъобразността и редовността на свързаните с тях операции, както и за доброто финансово управление за финансовата 2018 година, заедно с отговорите на ЕСП („Годишен доклад на Сметната палата за 2018 г.“),
      като взе предвид доклада относно окончателния годишен финансов отчет за 2018 г., включително одитните становища от 25 юни 2019 г., изготвени от Mazars Réviseurs d’Enterprises („Одитен доклад Mazars за 2018 г.“),
      като взе предвид доклада на Европейската сметна палата (съгласно член 92, параграф 4 от Регламент (ЕС) № 806/2014) относно всякакви условни задължения, произтичащи в резултат на изпълнението от страна на Единния съвет за преструктуриране, Съвета или Комисията на техните задачи съгласно Регламента за ЕМП за финансовата 2018 година („Доклад на Сметната палата на условнитe задължения за 2018 г.“),
      като взе предвид годишния доклад за вътрешния одит за 2018 г. от 8 януари 2019 г., представен пред Съвета и взет под внимание на пленарното му заседание на 30 януари 2019 г. („Годишен доклад за годишния одит за 2018 г.“),
      ПРИЕ НАСТОЯЩОТО РЕШЕНИЕ:
      
                  1.
               
               
                  Освобождава председателя на ЕСП от отговорност по отношение на изпълнението на бюджета на ЕСП за финансовата 2018 година.
               
            
                  2.
               
               
                  Одобрява окончателните отчети на ЕСП за финансовата 2018 година.
               
            
                  3.
               
               
                  Излага констатациите си в предложението по-долу.
               
            
                  4.
               
               
                  Възлага на председателя на Единния съвет за преструктуриране да уведоми за това решение Съвета, Комисията и Европейската сметна палата и да осигури публикуването му в Официален вестник на Европейския съюз (серия L) и на интернет страницата на ЕСП.
               
            
         
            
               За Единния съвет за преструктуриране
            
            Dr. Thorsten PÖTZSCH
            
               Член на пленарната сесия
            
         
      
      
         (1)  ОВ L 225, 30.7.2014 г., стр. 1.